Mažieji Dargužiai

Mažieji Dargužiai, arba DargužėliaiVilius Pėteraitis, Martynas Purvinas, Dargužiai, 2, Mažosios Lietuvos enciklopedija. Nuoroda tikrinta 2021-10-06. (, 1936–1938 m. Klein Darguschen, nuo 1938 m. Grenzheide, po II pasaulinio karo Srednerečė, ) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 9 km į šiaurės rytus nuo Lazdynų ir 10 km į šiaurės vakarus nuo Šilėnų, Lietuvos pasienyje, prie Šešupės, Vieškalnių girios šiauriniame pakraštyje.

 Istorija 
dešinėje|miniatiūra|260px|Mažųjų Dargužių kaimo bendruomenė 1936 m.

1540 m. minimas Jotijos (Jathia) kaimas su septyniais činšininkais. 1556 m. nuo jo atsiskyrė Hinder Jothia kaimas, kurį nuo 1580 m. pradėta vadinti Mažaisiais Dargužiais. Kaimo pavadinimas kilo nuo vieno iš toje vietoje gyvenusių brolių Dargužių (Darguseit) pavardės.Klein Darguszen, Ksp. Haselberg. Aus den Prästationstabellen (PT) des Domänenamtes Löbegallen und des Landkreises Pillkallen. Iš: Erwin Spehr, Die Domänenämter Uschpiaunen und Grumbkowkaiten. Dörfer, Güter und ihre Bewohner. 1723–1858. Hamburgas, 1995. ISBN 9783922953906. Po 1709–1710 m. maro kaimas išliko lietuviškas: 1736 m. Mažuosiuose Dargužiuose gyveno 4 lietuvių šeimos.Dr. Max Beheim-Schwarzbach, Friedrich Wilhelm's I. Colonisationswerk in Lithauen, p. 309. Hartungsche Verlags-Druckerei, Königsberg 1879 (vok.) (1745 m. minimi valstiečiai Kayluatis, Jeckschatis, Simonßentis, Baltruschatis). 1785 m. Mažieji Dargužiai buvo karališkųjų valstiečių kaimas su 7 ugniakurais (gyvenamaisiais pastatais),Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p. 26. Karaliaučius ir Leipcigas, 1785 (vok.). 1821 m. – kaimas su 45 gyventojais.Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 1 (A–F), p. 254. Kümmel, Halle, 1821 (vok.) 1854 m. Mažuosiuose Dargužiuose buvo 13 gyvenamųjų pastatų ir 80 gyventojų.Eduard Messow, Topographisch-statistisches Handbuch des Preussischen Staats, T. 1 (A–K), p. 142. Baensch, Magdeburgas, 1854 (vok.) Iki XIX a. kaimas taip pat vadintas ir Grigaičiais (Grigatszen, Grigatschen).Lazdynų (4) parapijos gyvenvietės ir upės, Mažosios Lietuvos enciklopedija. Nuoroda tikrinta 2021-10-06.

Iki 1723 m. priklausė Ragainės valsčiaus šaltyšiaus administruojamai Lazdynų seniūnijai, 1723–1818 m. – Įsruties apskrities Grumbkaukaičių domenų valsčiui, 1818–1945 m. – Pilkalnio apskričiai, buvo 1874 m. įsteigto Vieškalnių valsčiaus kaimas. Tikintieji priklausė Lazdynų evangelikų liuteronų parapijai. 1905 m. Mažuosiuose Dargužiuose buvo 45 sodybos, 230 gyventojų, iš jų – 110 lietuvių (48 %).Gemeindelexikon für das Königreich Preußen, Heft I, Provinz Ostpreußen, p. 222, 223. Verlag des Königlichen Statistischen Landesamts, Berlin SW, 1907 (vok.). Kaime veikė mokykla (mokytojas minimas nuo 1817 m.).

Po Antrojo pasaulinio karo ar vėliau sovietmečiu išnyko, užaugo mišku. Nuo 2008 m. buvusio kaimo teritorija priklauso Krasnoznamensko rajono Dobrovolsko kaimo gyvenvietei.

 Gyventojai 

 Žymūs žmonės 
 Mažuosiuose Dargužiuose gimė Mažosios Lietuvos rašytojas ir visuomenės veikėjas Jonas Elijošaitis (1886–1915).Zigmas Zinkevičius, Jonas Elijošaitis, Mažosios Lietuvos enciklopedija. Nuoroda tikrinta 2021-10-06.

 Šaltiniai 

 Nuorodos 



Kategorija:Pilkalnio apskrities gyvenvietės
Kategorija:Panaikintos Krasnoznamensko rajono gyvenvietės